අමෙරිකාවේ එන්නත්කරණය සම්පූර්ණ කළ පුද්ගලයෙකු මුව ආවරණ පැළඳීම අත්‍යවශ්‍ය නොවන බවට ජනපති ජෝ බයිඩ්න් ප්‍රකාශ කර තිබෙනවා.සිය ට්විටර් ගිණුමේ සටහනක් තබමිනුයි ඔහු මේ බව ප්‍රකාශ කර තිබුණේ.කලක් ලොව වැඩිම ආසාදිතයින් සහ මරණ වාර්තා වූ ඇමරිකාව මේ වනවිට පාලනයකට නතුව ඇති අතර ගෙවුණු පැය 24 තුළ එරටින් ආසාදිතයින් 38,285 දෙනෙකු සහ මරණ 733ක් වාර්තා වුණා.එවන් පසුබිමකයි එන්නත්කරණය සම්පූර්ණ කළ පුද්ගලයෙකු මුව ආවරණ පැළඳීම අනිවාර්ය නොවන බවට අමෙරිකානු ජනාධිපතිවරයා නිවේදනය කළේ.එවන් පසුබිමක එන්නත්කරණය සම්පූර්ණ කළ පුද්ගලයෙකු මුව ආවරණය පැළදීම අනිවාර්ය නොවන බවට ඇමරිකානු ජනාධිපතිවරයා සිදුකළ දැනුම් දීම විවිධ පාර්ශවවල කතාබහට ලක්ව තිබෙනවා.ඇතැම් පාර්ශව මේ සම්බන්ධයෙන් අදහස් දක්වමින් කියා සිටියේ එන්නත්කරණය සම්පූර්ණ කළ ද කුඩා දරුවන් සහ වැඩිහිටි පාර්ශව මුව ආවරණ පැළදීම අත්‍යාවශ්‍ය බවයි.